google/wiki40b huggingface dataset:
Malek Noor

Bidang lakonan

Tubuh sasa beliau membolehkan beliau dijemput berlakon dalam beberapa filem di Malaysia . Watak yang dipegangnya sesuai tubuh badannya. Filem yang dilakonkannya ialah Ujang (1989), Juara (1991), Rimba Malam (1992), Kelisa (1992) dan Pemburu Bayang (1993).
Malek juga pernah menghasilkan sebuah album pada 1990-an.
Dalam teledrama Damak, beliau memegang watak tok guru yang handal bersilat. Drama ini diarahkan oleh Zulkiflie M Osman.

Perniagaan

Beliau menjalankan perniagaan membekal barangan fitness di bawah syarikatnya Sportec’s Divemate Sdn. Bhd. Beliau juga pengarah eksekutif Universal Fitness and Leisure (UFL) . Menerusi perniagaan ini beliau telah merantau seluruh Amerika Syarikat dan Hong Kong selama lebih 30 tahun. Kini beliau menjual syer dalam syarikat KK Design kerana tidak berhajat menetap di Hong Kong. Semasa di Denver, Amerika Syarikat Malek melihat pelbagai bentuk kepercayaan .
Berkat perniagaan yang diceburinya membolehkan beliau menderma kepada pelakon Allahyarham Yusni Jaafar, bekas pemain bola sepak kebangsaan, Santokh Singh dan bekas atlet olahraga kebangsaan, Ishtiaq Mubarak dan lain-lain.

Bertaubat

Pada 2008, Malek Noor membuang semua piala yang dimenanginya. Beliau berpendapat semua piala berbentuk patung itu menjejaskan keimanannya selama ini.  Semua ini bermula pada 2002 ketika mendengar azan maghrib di penthaouse, berhadapan KLCC. Selepas itu beliau ke Jalan Masjid India untuk membeli al Quran. Beliau juga bermimpi bertemu dengan ibunya yang memimpinnya masuk ke Masjidil Haram dan sujud di hadapan Kaabah.
Lawatan Barack Obama ke Indonesia

Lawatan Barack Obama ke Indonesia pada asalnya dijadualkan pada 24 Mac 2010 selama 3 hari. Sebelum itu Obama akan singgah di pulau Guam di Lautan Pasifik dan kemudian ke Australia. Sebelum ini Obama pernah berucap di Kaherah, Mesir. Obama juga menemui Dalai Lama, pemimpin kerohanian dari Tibet. Bagaimanapun, lawatan ini telah ditanggunhkan ke Jun 2010, dan akhirnya ke 10 November 2010.
Dalam lawatannya, beliau melawat Masjid Istiqlal dan berucap di Universiti Indonesia. Bagaimanapun, lawatannya terpaksa dipendekkan beberapa jam akibat letusan Gunung Merapi yang mengganggu penerbangan di sekitar pulau Jawa.

Patung tanda rasa bangga

Ramai rakyat Indonesia bangga dengan perlantikan Barack Obama sebagai Presiden Indonesia.Obama diundang oleh Presiden Indonesia, Susilo Bambang Yudhoyono berkunjung kembali ke Jakarta. Obama pernah tinggal di Jakarta ketika zaman kanak-kanaknya selama 6 tahun antara 1967-1971. Kedatangan disambut sebagai seorang hero.

Bantahan

Aktivis Islam membantah lawatan Obama kerana Presiden Amerika Syarikat itu 'jahat'. Beliau mungkin berbeza warna kulit berbanding bekas Presiden, George W. Bush, tetapi beliau masih menindas umat Islam. Walaupun Obama membesar di Indonesia, beliau adalah tokoh yang kejam. Tangannya berlumuran darah dan beliau tidak mempunyai rasa simpati di Iraq, Afghanistan, Palestin dan lain-lain. Dasar politik sebelum dilantik menjadi presiden tidak jelas.
2,000 penyokong Hizbut Tahrir berarak di Makassar, ibu kota Sulawesi Selatan sambil mengoyak poster bendera AS. 500 penunjuk perasaan membawa sepanduk mengutuk AS dan Obama di bandar Solo, Jawa Tengah. Mereka membawa poster bertulis “Usir Obama...pemimpin jajahan” dan “Amerika...Pengganas Sebenar.". Selain itu mereka melaungkan “Islam bersatu...tidak akan dikalahkan. Tolak Obama”.
Pelajar Muslim Indonesia membawa poster 'Obama musuh Islam' di hadapan kedutaan Amerika Syarikat di Jakarta. Ada yang melempar kasut ke arah poster Obama dan menjerit-jerit “Tolak Obama, Tuhan lebih berkuasa,”.“Seperti Bush, beliau adalah presiden peperangan dan musuh Islam". “Beliau menghantar beribu-ribu askar ke Afghanistan dan kebanyakan saudara Muslim kita mati kerananya.”
Agensi berita Antara melaporkan tunjuk perasaan turut diadakan di Banjarmasin di wilayah Selatan Kalimantan dan Bandung.

Langkah keselamatan

Polis dan tentera Indonesia melancarkan latihan antikeganasan bagi memastikan Obama tidak diserang hendap. Lokasi sasaran ialah lapangan terbang utama ibu negara, bangunan pasaran saham, hotel mewah, kawasan di utara Jakarta dan di atas kapal dagang.
Militan Islam diserang di dalam hutan, pedalaman Aceh. Kemudian Dulmatin dan dua rakannya berjaya ditembak mati ketika melayari internet di sebuah kafe siber di Jakarta. Pada 12 Mac 2010 pula, dua disyaki pengganas ditembak mati manakala lapan yang lain ditahan. Pihak berkuasa Amerika Syarikat menawarkan AS$10 juta (RM34 juta) kiranya Dulmatin tertangkap. Dulmatin didakwa menjadi dalang dalam pengeboman Bali 2002 yang membunuh 202 pelancong asing dan pekerja tempatan.
Karanganyar, Karangwareng

Poskod

Poskod yang digunakan di Karanganyar adalah 45186. Terdapat buah desa di dalam daerah kecamatan Karangwareng.
Burung Merbah Batu

Ciri-ciri

Burung Merbah Batu ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Merbah Batu adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Merbah Batu tidak bergigi.

Pembiakan

Burung Merbah Batu membiak dengan bertelur. Telur Burung Merbah Batu bercangkerang keras.
Stesen Abashiri

Laluan

Stesen Abashiri beroperasi dalam Laluan Utama Sekihoku daripada Shin-Asahikawa, dan Laluan Utama Senmō daripada Higashi-Kushiro.
Okhotsk ekspres terhad dan Shiretoko perkhidmatan pantas ditamatkan di stesen ini. Laluan Yūmō sebelum ini dialihkan dari sini, tetapi laluan itu ditutup pada 19 Mac 1987.

Tata letak stesen

Stesen ini terdiri daripada satu sisi platform dan satu platform pulau yang menghidangkan dua trek. Terdapat pejabat tiket (waktu perniagaan: 5:30-23:00), mesin tiket automatik dan pusat pelancongan (waktu perniagaan: 09:30 hingga 17:30).
Stesen Abashiri adalah luar biasa kerana mempunyai tanda nama stesen di pintu masuk ke bangunan bertulis secara menegak dan bukan secara mendatar. Ini bertujuan untuk memastikan bahawa tahanan dibebaskan dari Penjara Abashiri dan pulang ke kampung halaman mereka dari stesen tidak akan "kembali ke sisi" (横道にそれない) kepada kehidupan jenayah.

Bas

Bas Abashiri, Bas Abashiri Kōtsū, Bas Akan, Bas Shari dan syarikat operasi bersama semuanya beroperasi ke/dari stesen. Pusat maklumat pelancongan di Stesen Abashiri mengendalikan tiket untuk bas pelancongan. Perhentian bas untuk perkhidmatan ke Higashi Mokoto (Abashiri Kōtsū Bus) tidak mempunyai nombor.
Mukim Cherang Ruku

Pentadbiran

Mukim Cherang Ruku merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Menara Almas

Menara Almas (Menara Berlian) adalah pencakar langit setinggi 360 meter (1,181 kaki) yang sedang dibina di Dubai, Amiriah Arab Bersatu. Pembinaan bermula pada awal 2005 dan dijangka tamat pada 2008. Apabila siap, ia akan memiliki 74 tingkat, 70 darinya merupakan ruang perdagangan dan 4 tingkat merupakan tingkat perkhidmatan.
Menara ini terletak di pulau buatan di tengah pembangunan Jumeirah Lake Towers. Menara ini merupakan menara tertinggi di pembangunan tersebut apabila siap. Ia direka oleh Atkins Middle East, syarikat jurubina yang telah mereka bentuk kebanyakan komplek JLT. Menara itu dibina oleh Taisei Corporation dari Jepun yang diberi kontrak oleh Nakheel Properties pada 6 Julai 2005.
Apabila siap, perdagangan dan pemotongan berlian akan dilakukan di situ. Disebabkan jenis transaksi yang dilakukan di situ, taraf keselamatan yang tinggi akan dipasang di situ.
Albert Speer

Ringkasan kerjaya

Menyertai Parti Nazi: 1 Mac 1931

Nombor Keahlian Parti: 474,481
Montamisé

Montamisé ialah sebuah komun di jabatan Vienne di wilayah Poitou-Charentes barat Perancis.
Nointot

Nointot ialah komun di jabatan Seine-Maritime dan di kawasan Haute-Normandie di utara Perancis.
Kad pintar tanpa sentuh

Kad pintar tanpa sentuh adalah sejenis kad pintar yang menggunakan teknologi pengecaman frekuensi radio (RFID) untuk berinteraksi dengan peranti yang serasi dengan teknologi tersebut, untuk membaca dan menulis data yang terdapat dalam kad itu sendiri.

Faedah

Kad pintar tanpa sentuh boleh digunakan untuk pengenalpastian, pengesahan dan penyimpanan data. Ia juga menyediakan cara untuk menjalankan urus niaga dengan cara yang fleksibel, selamat dan mengikut piawai dengan campur tangan manusia yang minimum.
Achiet-le-Petit

Achiet-le-Petit merupakan sebuah komun di jabatan Pas-de-Calais di utara France.
Kampung Selabak

Poskod

Poskod yang digunakan di Kampung Selabak, Teluk Intan, Perak ialah 36000.
Pekan Sri Nanding

Pentadbiran

Pekan Sri Nanding merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Ulu Langat.
Salur

Demografik 2001

Menurut bancian India pada tahun 2001, Salur memiliki bilangan penduduk seramai 48,362. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Salur memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Gerakan hak awam Amerika Syarikat

Gerakan hak awam di Amerika Syarikat giat dijuangkan selama berdekad-dekad lamanya demi mendapat kesamarataan hak untuk semua penduduk Amerika Syarikat, terutamanya dalam kalangan orang Amerika Afrika yang banyak kalinya ditindas. Pergerakan ini mencetuskan banyak kegiatan tunjuk perasaan dan aktivisme yang berlangsung antara tahun 1950-an sehingga tahun 1968, yang kemudiannya membawa kepada pemansuhan undang-undang yang mendiskriminasi dan mengasingkan kaum dalam peringkat persekutuan di Amerika Syarikat
Bokod, Benguet

Bokod ialah sebuah kawasan perbandaran di provinsi Benguet, Filipina. Menurut banci tahun 2000, jumlah penduduknya 11,705 orang dalam 2,242 buah isi rumah.
Ibu Pejabat Polis Daerah Temerloh

Balai Polis Temerloh atau 'Ibu Pejabat Polis Daerah Temerloh' terletak di bandar Temerloh,Pahang.
Aloi Superkonduktor

Aloi Superkonduktor merupakan sejenis aloi yang boleh mengalirkan arus elektrik dalam keadaan tanpa rintangan padasuhu yang sangat rendah. Ia mempunyai sifat yang sangat istimewa kerana aloi ini ditolak oleh magnet. Kegunaan aloi ini pada masa hadapan ialah untuk membina keretapi terapung. Keretapi ini boleh mencapai kelajuan pada tahap yang sangat tinggi.
Abdul Hamid Mahmood

Dr Abdul Hamid Mahmood (lahir 1945) adalah penulis di Malaysia.
Noriah Mohamed

Noriah @ Jariah Mohamed (lahir 1944) merupakan seorang ahli akademik dan menulis beberapa buah buku bahasa Melayu dan kesusasteraan di Malaysia.
Zodiak

Dari sudut astronomi, zodiak dikatakan terdiri daripada gugusan buruj atau rasi bintang yang terletak disepanjang lingkaran (garisan) matahari. Bulan dan juga planet-planet di galam galaksi Bima Sakti terletak di dalam lingkaran matahari yang pada masa yang sama berada di ruangan gugusan zodiak. Sumber astrologi pula menyifatkan zodiak sebagai tanda-tanda buruj yang terbahagi kepada dua belas bentuk yang sama besar. Zodiak kini terbahagi kepada tiga belas buruj yang terdiri daripada dua belas tanda-tanda.
Istilah zodiak diambil dari perkataan Latin zōdiacus, yang digubah daripada perkataan Greek ζωδιακός κύκλος (zōdiakos kuklos), yang membawa maksud lingkaran kecil haiwan. Istilah ini diambil berikutan fakta yang mengatakan separuh daripada tanda-tanda zodiak Greek purba terdiri daripada makhluk hidup. Pada hari ini, istilah dan juga nama-nama kesemua dua belas tanda-tanda lebih banyak dikaitkan dengan astrologi horoskopik walaupun zodiak masih lagi digunakan sebagai asas rujukan astronomi.

Zodiak sebagai kalendar

Konsep zodiak berasal dari Babylon dimana pada tahun 2000 Sebelum Masihi digunakan sebagai kaedah untuk memvisualisasikan berlalunya waktu. Seperti kalendar, ianya dibahagikan kepada dua belas bahagian, iaitu dua belas bulan dalam satu tahun. Tanda-tanda zodiak yang digunakan sekarang adalah daripada hasil kajian ahli astronomi Mesir, Ptolemy pada abad kedua Masihi, ketika zodiak sudah digunakan sekurang-kurangnya selama dua ribu tahun.
Masjid Jamek Kerteh

Pentadbiran

Masjid Jamek Kerteh memiliki nombor pendaftaran masjid No Daftar: MY-11-KMN-00023.
Lohong hitam supermasif

Lohong hitam supermasif (SMBH atau kadang-kadang SBH) ialah jenis lubang hitam terbesar, yang mengandungi jisim beratus-ratus ribu, hingga berbilion kali, jisim Matahari (M☉). Lubang hitam ialah kelas objek astronomi yang telah mengalami keruntuhan graviti, meninggalkan kawasan sferoid ruang yang tidak dapat dilepaskan, bahkan tidak ada cahaya. Bukti pemerhatian menunjukkan bahawa hampir semua galaksi besar mengandungi lubang hitam supermasif, terletak di pusat galaksi. Dalam kes Bima Sakti, lubang hitam supermasif sepadan dengan lokasi Sagittarius A* di Teras Galaksi. Pertambahan gas antara najam  ke lubang hitam supermasif adalah proses yang bertanggungjawab untuk memaksa kuasar dan lain-lain jenis nukleus galaktik aktif.
Mukim Tenang

Pentadbiran

Mukim Tenang merupakan salah sebuah mukim yang terdapat dalam negara Terengganu, dan juga merupakan satu dari mukim yang terletak dalam pentadbiran Daerah Besut.
Sekolah Menengah Kebangsaan Ayer Hitam

Sejarah

Sekolah ini telah dirasmikan pada 10 Januari 1965.

Sejarah Sekolah

Sekolah Menengah Kebangsaan Ayer Hitam (SMKAH) telah ditubuhkan pada 10 Januari 1965. Penubuhan sekolah ini adalah untuk memenuhi keperluan pendidikan peringkat menengah di kawasan Kubang Pasu Barat. Sekolah ini ialah sekolah menengah yang pertama di kawasan ini. Pada peringkat awal penubuhannya, pelajar-pelajar terpaksa ditempatkan di SK Jerlun. Kemudian apabila bilangan pelajar semakin ramai, bangunan SRJK(C) Yuh Min, SK Alor Janggus dan SMA Nurul Islam terpaksa dipinjam oleh pihak pentadbir sekolah ini.
Bangunan asal SMKAH, iaitu tiga buah bangunan dua tingkat telah siap pada 6 April 1968. Bangunan asal tetap ini telah dirasmikan pada 6 Mei 1969 oleh YB En. Mohamed Khir Johari, Menteri Pendidikan ketika itu.
Pada tahun 1972, sebuah bangunan makmal dua tingkat dan bengkel KHB telah dibina. Seterusnya, asrama telah dibina dalam tahun 1985. Memandangkan bilangan pelajar yang semakin meningkat, bangunan “kilat” dan bangunan tambahan telah dibina pada tahun 1990. Sekolah ini juga telah mendapat sebuah dewan besar yang mula beroperasi pada tahun 2010.
Sekolah ini telah mendapat penghormatan untuk menubuhkan kelas Pra-Universiti. Pada tahun 1994 pula, kelas aliran agama telah diwujudkan. Akhirnya sebagai langkah awal menjadikan SMKAH sebagai sebuah sekolah elit, Kelas Rancanagn Khas yang menempatkan pelajar-pelajar terpilih telah mula beroperasi pada tahun 2001.
Sekolah ini juga telah mendapat dua buah blok bangunan 4 tingkat yang mula dibina pada tahun 2012 bagi menampung pertambahan pelajar yang begitu pesat.

Pencapaian

Sekolah ini telah menyambut Jubli Emas pada tahun 2015 yang dirasmikan oleh pengetua sekolah ini iaitu Tn. Haji Mohammad Abdullah.
Castejón de Valdejasa

Castejón de Valdejasa merupakan sebuah kawasan perbandaran yang terletak di wilayah Zaragoza, Aragon, Sepanyol
Tanah Kubur (drama)

Tayangan

Drama ini ditayangkan kali pertama oleh Astro Ria dan kemudian ditayang kembali di Astro Prima. Kini, Astro Oasis merupakan saluran yang menyiarkan drama berbentuk keislaman dan keinsafan. Astro mendapat hak penuh menyiarkan drama tersebut disaluran miliknya. Tayangan pertama telefilem ini adalah pada tahun 2004.
Siri drama Tanah Kubur disiarkan di Astro Oasis bermula sejak 13 Mei 2011 dan diterbitkan sebanyak 15 musim 170 episod. Ia dibintangi oleh Nasir Bilal Khan yang memegang watak sebagai Tok Adi, seorang penggali kubur yang berdepan dengan pelbagai kejadian aneh semasa menguruskan jenazah si mati, setiap episod menampilkan beberapa pelakon undangan. Kesinambungan drama ini diikuti oleh dua telefilem berikutnya, Tanah Kubur: Syawal dan Tanah Kubur: Ummah Jahiliah.

Terbitan turunan

Tok Adi, sebuah siri terbitan turunan (spin-off) Tanah Kubur, telah bersiaran di Astro Oasis bermula 5 Mac 2018 dan berakhir pada 7 Mei 2018, dengan Nasir Bilal Khan kembali menjayakan peranannya sebagai Tok Adi. Drama ini turut dibintangi oleh Usop Wilcha, Izzue Islam, Fouziah Gous dan Shera Aiyob.
Tristam Speedy

Kapten Tristam Charles Sawyer Speedy ialah seorang pegawai British yang dilantik oleh Ngah Ibrahim menjadi Setiausaha (Pentadbir) di Jajahan Larut Matang untuk memodenkan pentadbiran Larut dan menjaga keamanan Larut berikutan Perang Larut yang Pertama dan Kedua.
Kapten Tristam Speedy dilahirkan di India di mana bapanya James Speedy berkhidmat sebagai anggota tentera. Kapten Tristam Speedy berkhidmat dengan cemerlang dalam Tentera British India dan terlibat menundukkan Pemberontakan India tahun 1857. Kapten Speedy juga berkhidmat semasa Perang New Zealand antara tahun 1864 hingga 1867 untuk menentang puak Maori. Selepas New Zealand, Kapten Speedy berperang pula di Abyssinia dalam tahun 1867 hingga 1868.

Perkhidmatan Dengan Ngah Ibrahim

Kapten Speedy kemudiannya ke Pulau Pinang dan menjadi Penguasa Polis di Pulau Pinang. Dalam tahun 1873, Ngah Ibrahim mengambil Kapten Speedy bekerja dengannya sebagai Setiausaha (Pentadbir) bagi Jajahan Larut. Kapten Speedy sepatutnya memodenkan pentadbiran Jajahan Larut supaya setanding dengan pentadbiran British. Kapten Speedy juga bertanggungjawab atas keselamatan dan keamanan di Larut yang terjejas teruk akibat Perang Larut dalam tahun 1861 dan 1865, yang banyak merugikan Ngah Ibrahim.
Kapten Speedy mendapati pasukan polis yang terdiri daripada 40 orang anggota Melayu tidak berkesan. Dia mahukan penubuhan pasukan polis yang lebih mantap. Kapten Speedy mendapatkan persetujuan untuk pergi ke India untuk merekrut 110 orang Sepoi Sikh dari Punjab. Pasukan ini dilengkapkan oleh Kapten Speedy dengan senjata moden termasuk 4 laras meriam Krupps. Pasukan polis ini kemudiannya menjadi pasukan Polis Bersenjata Perak (Perak Armed Police). Pasukan ini berpengkalan di Taiping.
Kapten Tristam Speedy ditukarkan ke daerah Durian Sebatang dalam tahun 1877. Dia meanggap ini sebagai penurunan pangkat kerana daerah Larut lebih berprestij, dan akhirnya meletakkan jawatan dalam tahun 1877. Selepas itu, dia kembali ke Abyssinia dalam tahun 1884 dan 1897.
Kapten Tristam Speedy juga diingati kerana kumpulan wang syilingnya yang kini disimpan di New Zealand.
Pekan Batu Kurau

Pentadbiran

Pekan Batu Kurau merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Larut & Matang.
Emmanuel Mayuka

Karier kelab

Dilahirkan di Kabwe, Mayuka memulakan kariernya di Zambia bersama Akademi Lusaka ketika berumur 11 tahun. Pada tahun 2007, dia menyertai Kabwe Warriors, salah satu kelab terbesar di Zambia. Dalam pasukan ini, dia menjaringkan 15 gol dalam 23 perlawanan. Dia kemudiannya dipilih untuk pasukan kebangsaan Zambia bawah-17.

Maccabi Tel Aviv

Pada bulan September, dia menyertai kelab Israel, Maccabi Tel Aviv. Sebelum menyertai Maccabi Tel Aviv, Mayuka hampir menyertai kelab Portugal, Porto, tetapi ia tidak menjadi kenyataan. Apabila dia berpindah ke Maccabi Tel Aviv, Mayuka menyertai pasukan belia kelab itu dimana dia menjaringkan tiga gol. Pada bulan April 2010, Mayuka menyambung kontraknya bersama Maccabi Tel Aviv sehingga tahun 2014.

BSC Young Boys

Pada 28 Mei 2010, ianya telah disahkan bahawa Mayuka telah menandatangani kontrak lima tahun bersama kelab Switzerland, BSC Young Boys dengan yuran perpindahan sebanyak $1.7j kepada Maccabi Tel Aviv sebagai pengganti untuk Seydou Doumbia, yang dijual kepada CSKA Moscow. Pada 1 Disember 2010, Mayuka menjaringkan dua gol dalam perlawanan Liga Europa menentang Stuttgart dimana mereka menang 4–2. Pada 17 Februari 2011, Mayuka menjaringkan gol ke atas kelab Rusia, FC Zenit Saint Petersburg dalam pusingan 32 terakhir Liga Europa untuk membantu kelabnya menang 2–1.

Southampton

Pada 28 Ogos 2012, dia bersetuju untuk menyertai kelab Liga Perdana Inggeris, Southampton dengan kontrak selama lima tahun dan yuran perpindahan yang tidak didedahkan. Dia membuat penampilan sulungnya untuk The Saints ketika menentang Manchester United di Stadium St. Mary pada 2 September 2012, masuk sebagai pemain gantian.
Dia sekali lagi bermain sebagai pemain gantian ketika menang 4–1 ke atas Aston Villa. Pada 22 Disember 2012, dia berada dalam kesebelasan utama ketika kekalahan 1–0 kepada Sunderland sebelum dikeluarkan selepas 55 minit.
Gol kompetitif pertamanya untuk kelab itu datang ketika kemenangan 5–1 ke atas Barnsley dalam Piala Liga pada 27 Ogos 2013.
Pada 2 September 2013, Mayuka menyertai kelab Ligue 1, Sochaux secara pinjaman semusim.

Karier antarabangsa

Mayuka membuat penampilan pertama untuk pasukan senior dalam Piala COSAFA 2007, menjaringkan gol kedua ketika kemenangan 3–0 ke atas Mozambique. Mayuka menjaringkan gol pertama untuk Zambia dalam Piala Negara-Negara Afrika 2012 ketika menang ke atas Senegal. Dalam pertandingan yang sama, dia menjaringkan gol ke atas Libya di peringkat kumpulan, dan kemudiannya menjaringkan gol ketika kemenangan 1–0 ke atas Ghana di peringkat separuh akhir. Dia kemudiannya bermain 120 minit ketika kemenangan Zambia ke atas Ivory Coast.
30 Safar

30 Safar merupakan hari ke enam puluh dalam kalendar Hijriah. Tarikh ini kadang-kadang ada dan tiada.
Bertrancourt

Bertrancourt ialah sebuah komun yang terletak di komun Somme di Picardie di utara Perancis.
Masjid Jamek An-Nur, Perak

Masjid Jamek An-Nur merupakan sebuah masjid yang terletak di Kampar, Perak.
Sikulan

Poskod

Poskod yang digunakan di Sikulan adalah 42263. Terdapat 13 buah desa di dalam daerah kecamatan Jiput.
Pazos de Borbén

Pazos de Borbén merupakan sebuah kawasan perbandaran yang terletak di Sepanyol dalam wilayah Pontevedra, Galicia.